وزارة القصور الملكية والتشريفات والأوسمة، قالت فبلاغ لها بأن سيدنا سيوجه مساء يوم غد السبت، خطابا إلى شعبه، وذلك بمناسبة الذكرى 46 للمسيرة الخضراء . خطاب الملك فذكرى المسيرة، غادي ايجي فسياق التطورات الأخيرة التي تعيش على وقعها المملكة. ها الجزائر باغية تشعلها معنا وكل نهار طالقة اشاعة باش دير حرب تحل بيها مشاكل جينرالاتها الداخلية. ها المغرب حقق انتصار ديبلوماسي فقضية الصحرا بعد اعتراف امريكا بمغربية هاد المنطقة وتزاد علي هاد الشي قرار مجلس الامن الاخير اللي حتى هو كان فصالحنا. ها النجاح اللي دارتو الدولة فعملية التلقيح واخا شوش عليها التعامل الارتجالي لوزير الصحة، فمثلا اليوم الجمعة 5 نونبر 2021 وصل اللي خدا الجرعة الثالثة مليون و516 ألف و759 شخصا، بينما وصل عدد الملقحين بالجرعة الثانية إلى 22 مليون و247 ألف و253 شخصا، فيما بلغ عدد متلقي الجرعة الأولى 24 مليون و308 آلاف و294 شخصا. هاد الشي كاين غير عند الدول الغنية. ثم جا فسياق حكومة جديدة بعد انتخابات ثامن شتنبر اللي جابت الاحرار لرئاسة الحكومة ونهات 10 سنين ديال البي جي دي. الخطاب غادي يتبث مع التسعود دالليل. 
فزمن استثنائي فيه ريحة الحرب وانتصارات فالصحرا… سيدنا غادي يخطب غدا